Cez 13 tis. spokojných účastníkov kurzov a 350 firiem.
Škola varenia pre gurmánov – zážitok, ktorý chutí
Škola varenia pre gurmánov ponúka nekonečné more zážitkov. Naše kurzy varenia pripravujeme ako zážitok plní chutí, vône a čarovnej atmosféry, ktorú pritom nasávate. Jej základom je nádherný priestor 300-ročného vinárskeho domu s pivnicou. Tieto priestory vám poskytnú absolútne súkromie a možnosť naplno si užiť svoj kurz varenia. Škola varenia pre gurmanov vo Svätom Jure bola prvou školou varenia na Slovensku a svojou úrovňou kvality si od svojho vzniku v roku 2007 získala uznanie od viac ako 14 500 absolventov.
Zakladáme si na individuálnom prístupe, kvalite a odbornosti. Kurzy sú určené pre limitovaný počet záujemcov, ktorým sa venujú tí najlepší šéfkuchári. Verte, že mená ako Igor Čehy, kuchár roka 2007 a 2014 na Slovensku, Michal Konrád, 3x kuchár roka a jediný šéfkuchár, ktorý obdržal 3 vidličky, Martin Korbelič − 2 vidličky, Marcel Ihnačák, známy šéfkuchár z televízie, vydávajúci kuchárske knihy, Jaroslav Hladík − 1 vidlička, Marián Harciník − 1 vidlička, Branislav Križan – kapitán Slovenského národného tímu kuchárov a cukrárov, Jozefína Zaukolcová, šéfcukrárka národného tímu a školiteľka čokolády, sú skutočnými odborníkmi a tými najpovolanejšími, ktorí by nás ostatných mali zasväcovať do tajov kuchárskeho remesla.
Výnimočný zážitok pri príprave špecialít cudzokrajných kuchýň umocňujú kuchári pochádzajúci práve z týchto krajín: marockú Maročan, indickú Ind, thajskú Thajčanka, japonskú Japonka a českú, samozrejme, český šéfkuchár.
V Škole varenia pre gurmánov ponúkame zážitok, ako pri varení utužiť priateľské vzťahy. Naše kurzy sú ideálnou možnosťou, ako sa zabaviť a spojiť kolektív v rámci firemných akcií, teambuildingov, workshopov, osláv či party. Priestor pojme až do 80 osôb podľa druhu akcie. Máme za sebou viac ako 400 úspešných firemných akcií
Kurzy u nás si môžu objednať záujemcovia z celého Slovenska. Priestor má tri prepojené miestnosti, kuchyňu, jedáleň a obchodík, taktiež vínnu pivnicu. Pre firmy zabezpečíme dopravu s možnosťou ubytovania.
Vyberte si kurzy podľa časovej náročnosti. Na výber ponúkame z dvoch alternatív. Kurzy cez týždeň trvajú 3,5 hodiny, kurzy sobotné – celodenné trvajú 7 hodín. Všetky recepty si pripravujete od začiatku až do konca sami pod vedením šéfkuchára. Nosiť si nemusíte nič – iba dobrú náladu. Všetko ostatné je pre vás už pripravené.
Škola varenia pre gurmánov je zárukou nekonečných príjemných zážitkov, lebo príjemný zážitok je to, čo vám nikto nevezme a sprevádza vás celý život.